CELEX: 62017CA0492
Language: fi
Date: 2018-12-13 00:00:00
Title: Asia C-492/17: Unionin tuomioistuimen tuomio (neljäs jaosto) 13.12.2018 (ennakkoratkaisupyyntö, jonka on esittänyt Landgericht Tübingen – Saksa) – Südwestrundfunk v. Tilo Rittinger, Patrick Wolter, Harald Zastera, Dagmar Fahner, Layla Sofan ja Marc Schulte (Ennakkoratkaisupyyntö — Valtiontuki — SEUT 107 artiklan 1 kohta — SEUT 108 artiklan 3 kohta — Julkiset yleisradiotoiminnan harjoittajat — Rahoitus — Jäsenvaltion lainsäädäntö, jossa velvoitetaan kaikki täysi-ikäiset henkilöt, joilla on jäsenvaltion alueella hallinnassaan asunto, maksamaan lupamaksu julkisille yleisradiotoiminnan harjoittajille)

18.2.2019   
            
            
               FI
            
            
               Euroopan unionin virallinen lehti
            
            
               C 65/13
            
         
      Unionin tuomioistuimen tuomio (neljäs jaosto) 13.12.2018 (ennakkoratkaisupyyntö, jonka on esittänyt Landgericht Tübingen – Saksa) – Südwestrundfunk v. Tilo Rittinger, Patrick Wolter, Harald Zastera, Dagmar Fahner, Layla Sofan ja Marc Schulte
      (Asia C-492/17) (1)
      
      ((Ennakkoratkaisupyyntö - Valtiontuki - SEUT 107 artiklan 1 kohta - SEUT 108 artiklan 3 kohta - Julkiset yleisradiotoiminnan harjoittajat - Rahoitus - Jäsenvaltion lainsäädäntö, jossa velvoitetaan kaikki täysi-ikäiset henkilöt, joilla on jäsenvaltion alueella hallinnassaan asunto, maksamaan lupamaksu julkisille yleisradiotoiminnan harjoittajille))
      (2019/C 65/15)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Landgericht Tübingen
      
         Pääasian asianosaiset
      
      
         Valittaja: Südwestrundfunk
      
         Vastapuolet: Tilo Rittinger, Patrick Wolter, Harald Zastera, Dagmar Fahner, Layla Sofan ja Marc Schulte
      
         Tuomiolauselma
      
      
                  1)
               
               
                  [SEUT 108] artiklan soveltamista koskevista yksityiskohtaisista säännöistä 22.3.1999 annetun neuvoston asetuksen (EY) N:o 659/1999 1 artiklan c alakohtaa on tulkittava siten, että pääasiassa kyseessä olevan kaltainen jäsenvaltion julkisen yleisradiotoiminnan rahoitusjärjestelmää koskeva muutos, jolla korvataan televisio- ja radiovastaanottimen hallussapitoon perustuva lupamaksu yleisradiomaksulla, joka on maksettava erityisesti asunnon tai liiketilan hallinnan perusteella, ei ole tässä säännöksessä tarkoitettu voimassa olevan tuen muutos, josta on ilmoitettava komissiolle SEUT 108 artiklan 3 kohdan nojalla.
               
            
                  2)
               
               
                  SEUT 107 ja SEUT 108 artiklaa on tulkittava siten, että ne eivät ole esteenä pääasiassa kyseessä olevan kaltaiselle kansalliselle lainsäädännölle, jossa annetaan julkiselle yleisradiotoiminnan harjoittajalle yleisesti sovellettavista säännöksistä poikkeavia oikeuksia niin, että se voi päättää itse maksamattomien yleisradiomaksujen pakkotäytäntöönpanosta.
               
            
         (1)  EUVL C 402, 27.11.2017.